Hiihdon Suomen-mestaruuskilpailut 1935

**Hiihdon Suomen-mestaruuskilpailut** pidettiin vuonna 8.-10. helmikuuta **1935** Jyväskylässä. Kisoista puuttui joukko ajankohdan suomalaishuippuja, kuten hiihtäjät Mikko Husu, Klaes Karppinen, Väinö Liikkanen, Sulo Nurmela, Veli Saarinen, Aarne Valkama sekä mäkihyppääjät Sauli Pälli ja Lauri Valonen, jotka osallistuivat Tshekkoslovakian Hohe Tatran 13 maan kisoihin.

## Tulokset
### Miehet 17 kilometriä



Miesten 17&nbsp;km hiihdettiin Jyväskylässä 8. helmikuuta 1935. Aamulla pakkasta oli kisapaikalla 10 astetta. Ilmoittautuneita oli 128 miestä, mutta lähtijöitä oli 109, joista keskeytti vain muutama mies. 10&nbsp;km:n kohdalla kisan johdossa oli Tainionkosken Lähde 15 sekunnilla ennen Liperin Lappalaista. Kolmantena oli Vehkalahden Forssell 30 sekuntia Lappalaisesta. Maaliin tultaessa Lähde oli lisännyt johtoa Lappalaiseen 22 sekuntiin. Forssell oli puolestaan edelleen kolmas nyt minuutin jäljessä Lappalaista.



### Miehet 50 kilometriä



Miesten 50&nbsp;km hiihdettiin Jyväskylässä 10. helmikuuta 1935. Aamulla pakkasta oli kisapaikalla 6 astetta. Yleisöä oli kisaa katsomassa vajaa 2&nbsp;000. Ilmoittautuneita oli 79 miestä, mutta lähtijöitä oli vain 51, ja maaliin hiihti kaikkiaan 39 miestä. Puolessa matkassa kisaa johti Hallan Visan Arvi Riivari ennen Nummen Kisailijoiden Erkki Dahlgrenia, joka johti noin 20&nbsp;km:iin asti. Kolmantena hiihtivät kaksi minuuttia Riivarista Ounasvaaran Niemi ja Kotkan Toikka, joista Niemeä pidettiin yllättäjänä – tuntemattomana pohjoisen miehenä. Kaksikosta puoli minuuttia jäljessä oli Iisalmen Visan Klaes Karppinen. Toisen puoliskon alkuvaiheessa Dahlgren joutui kolariin yhdessä laskussa katselijan kanssa ja loukkasi polveaan joutuen keskeyttämän. Toisesta matkan puoliskosta parhaiten suoriutui Niemi ja Toikka, jotka tavoittivat Riivaria häviten kuitenkin reilun minuutin. Niemi voitti puolestaan Toikkaa vain sekunnin. Muista nousevista tähdistä Enon suojeluskunnan Urheilijoiden Martti Lauronen oli 8:s. Hän hiihti nopeimmin viimeisen 10&nbsp;km.



### Miehet, joukkue



Kilpailu perustui Jyväskylässä 8.2. hiihdetyn 17 kilometrin kisan yhteistuloksiin – kolmen hiihtäjän yhteisaika. 


### Naiset 5 kilometriä



Naisten 5&nbsp;km hiihdettiin Jyväskylässä 10. helmikuuta 1935. Tampereen Anna Onnia voitti mestaruuden kaatumisestaan huolimatta. Kahden edellisvuoden mestari Vehkalahden Helga Koskimies jäi kisassa neljänneksi.



### Mäkihyppy




Kilpailu käytiin Jyväskylässä 10. helmikuuta 1935. Katselijoita oli yli 2&nbsp;000. Voiton vei kauniita hyppyjä hypännyt Lahden Oiva Valonen voittaen selvästi Puijon Soinisen ja Lahden Ilvosen. Lahden Rolf Durchman hyppäsi pitkälle, mutta kaatui molemmat hyppynsä. Muista nimimiehistä Lahden Tauno Pälli ja Ounasvaaran Timo Moberg kaatuivat toisen hyppynsä. 



### Yhdistetty




Yhdistetyn SM-kisat pidettiin Jyväskylässä 9. helmikuuta 1935. Hiihto-osuudella johdon otti Tainionkosken Niilo Nikunen ennen Lahden P.Mattilaa, H.Ilvosta, Jyväskylän H.Suurosta, Ounasvaaran Timo Mobergia ja Lahden Erkki Mäkistä Mäessä Oiva Valonen nousi neljänneksi. Voitto meni Lahden Mattilalle hopean mennessä Ilvoselle. Näin hiihto-osuuden jälkeen kärjessä ollut Nikunen joutui tyytymään SM-pronssiin. Lahden Nuotio nosti myös asemiaan mäkiosuudella sijoittuen lopuksi kuudenneksi.



## Lähteet
*

### Viitteet